stanford-oval/wikipedia huggingface dataset:
Juha Torvinen (tutkija)

Juha Markku Tapani Torvinen (s. 1975 Tervola) on suomalainen musiikkitieteilijä, akatemiatutkija, filosofian tohtori ja dosentti. Hänen erikoisalojaan ovat ekomusikologia, musiikkifilosofia, fenomenologinen musiikintutkimus, kulttuurinen musiikintutkimus, klassinen nykymusiikki sekä progressiivinen ja raskas rock.
Torvisen puoliso on musiikkitieteilijä Susanna Välimäki.
Jelisaveta Karađorđević

| Jelisaveta Karađorđević |
| --- | --- |
 Jugoslavian prinsessa
 
Syntynyt:  7. huhtikuuta 1936 (ikä 88) Belgrad, Jugoslavia
Puoliso:  Howard Oxenburg Neil Balfour  Manuel Ulloa Elias
Lapset:  Catherine Oxenberg  Christina Oxenberg  Nicholas Augustus Balfour
Suku:  Karađorđević
Isä:  prinssi Paul
Äiti:  prinsessa Olga
Uskonto:  ortodoksi
Jelisaveta Karađorđevićin vaakuna.
Jelisaveta Karađorđevićin monogrammi.
Ruhtinatar Jelisaveta Karađorđević (serb. Њ.К.В. kyrillisin:Кнегиња Јелисавета Карађорђевић, s. 7. huhtikuuta 1936 Belgrad, Jugoslavia) on serbialainen poliitikko, ihmisoikeusaktivisti ja kuninkaallisen Karađorđevićin suvun jäsen.
Nykyään hän asuu Belgradissa kuninkaallisen perheen entisessä asunnossa Beli Dvorissa, jonne hän muutti vuonna 2000.
Perheestä

Jugoslavian viimeinen kuningas Pietari II oli ruhtinatar Jelisavetan pikkuserkku. Jelisaveta on myös Walesin prinssi Charlesin ja Espanjan kuningatar Sofian pikkuserkku. Hän on myös Aurora Karamzinin pojantyttären pojantytär. Jelisaveta on perheensä ainoa tytär.
Ruhtinatar Jelisavetan isä, ruhtinas Paul (Pavle Karađorđević) toimi 1934–1941 valtionhoitajana: Paulin serkku kuningas Aleksanteri I murhattiin 9. lokakuuta vuonna 1934 Marseilleissa Ranskan silloisen ulkoministeri Louis Barthouin kanssa. Aleksanterin poika Pietari  oli tuolloin vielä 11-vuotias, joten ruhtinas Paul toimi sijaishallitsijana, kunnes Pietari täytti 18 vuotta.
Vuonna 1941 Operaatio Barbarossaan valmistautunut  Saksa hyökkäsi samanaikaisesti Jugoslaviaan ja Kreikkaan. Kahdessa viikossa Saksa,  Bulgaria,  Unkari ja Italia valtasivat maan ja se antautui 17. huhtikuuta. Jugoslavia jaettiin hyökkääjien kesken, ja osasta muodostettiin itsenäinen Kroatian nukkevaltio. Kuningas ja Paul pakenivat hallituksen kanssa maasta. Sodan aikana britit pitivät Paulia ja tämän perhettä kotiarestissa Etelä-Afrikassa. Jelisaveta oli 9-vuotias kun perhe lähti Jugoslaviasta.
Ura

Jelisavetan koulutus alkoi Etelä-Afrikasta, jossa perhe asui. Sittemmin hän kävi kouluja Britanniassa ja Sveitsissä. Hän opiskeli taidehistoriaa Pariisissa. Jelisaveta puhuu sujuvasti englantia, ranskaa, espanjaa, italiaa ja serbiaa. Hän on Ison-Britannian, Yhdysvaltain ja Serbian kansalainen.
Jelisaveta huomasi varhain ne vaarat, mitä Jugoslavian hajoaminen kommunistihallinnosta aiheuttaisi. Hän kirjoitteli ja piti seminaareja Jugoslavian alueen etnisten ryhmien riidoista. Hän työskenteli YK:n ja Vatikaanin ulkoministerin Isä Taurantin kanssa saadakseen Jugoslavian ortodoksisia ja katolilaisia kirkkoja selvittämään ikivanhat kaunat ja riidat.
Jelisaveta perusti säätiön lähettämään humanitaarista apua Balkanille. Varat hän sai rikkailta amerikkalaisilta liikemiehitä.
Ennen Jugoslavian sotien alkamista tammikuussa vuonna 1990 Jelisaveta kutsui Belgradin  ortodoksisen kirkon piispan Savan ja islamilaisen seurakunnan muftin Moskovaan konferenssiin, joka käsitteli Jugoslavian uskonnollisia asioita. Kokousta isännöi Mihail Gorbatšov. Kokoukseen osallistui Äiti Teresa, Canterburyn arkkipiispa, Dalai Lama, Al Gore ja Carl Sagan.
Hän oli ehdolla vuoden 2004 presidentinvaaleissa, vaikka hänen serkkunsa Aleksandar Karađorđević vastusti asiaa, ja sai 63 991 ääntä eli vain 2,1%. Hän tuli kuudenneksi. Jelisavetan kerrotaan sanoneen: "Jos voitan, en pyri palauttamaan monarkiaa takaisin valtaistuimelle"
Jelisaveta on nykyään liikealalla. Hänellä on oma kosmetologiyritys.
Avioliitot

Jelisaveta Karađorđević meni naimisiin amerikkalaisen muotitehtailija Howard Oxenburgin kanssa 21. toukokuuta vuonna 1960. He erosivat vuonna 1966. He saivat kaksi lasta Catherinen ja Christinan. Jelisavetan toinen aviomies oli lontoolainen pankkiiri Neil Balfour. Pariskunta meni naimisiin vuonna 1969. He saivat yhden pojan, Nicholas Augustus Balfourin. Toisen avioliittonsa jälkeen hän oli kihloissa brittiläisen näyttelijä Richard Burtonin kanssa. Jelisavetan kolmas aviomies on perulainen taloustieteilijä tohtori Manuel Ulloa Elias (1922-1992). He menivät naimisiin vuonna 1987.
Aiheesta muualla

Kuvia tai muita tiedostoja aiheesta Jelisaveta Karađorđević Wikimedia Commonsissa
José Lorenzo Sartori

José Lorenzo Sartori (24. toukokuuta 1932 Concepción del Uruguay – 2. lokakuuta 2018) oli argentiinalainen roomalaiskatolinen piispa. Hänet vihittiin papiksi 2. joulukuuta 1956 ja nimitettiin San Roque de Presidencia Roque Sáenz Peñan hiippakunnan piispaksi 27. elokuuta 1994. Piispaksi vihkiminen seurasi 19. marraskuuta. Pääkonsekraattorina toimi Abelardo Francisco Silva, jota avustivat Ítalo Severino Di Stéfano ja Dante Carlos Sandrelli.
Sartori jäi eläkkeelle 22. huhtikuuta 2008.
Joscelin II

Joscelin II (k. 1159) oli neljäs ja viimeinen hallinnut Edessan kreivi.
Nuorena Joscelin joutui sotavangiksi Azazin taistelussa vuonna 1125, mutta vapautui Jerusalemin kuninkaan Baldwin II:n maksettua hänen lunnaansa. Vuonna 1131 hänen isänsä Joscelin I haavoittui taistelussa danišmendeja vastaan, ja Edessa siirtyi Joscelin II:lle. Joscelin II kieltäytyi johtamasta pientä Edessan armeijaa danišmendeja vastaan, ja Joscelin kuoli pian ajettuaan vihollisensa karkuun.
Joscelin hallitsi heikointa ja eristyneintä ristiretkivaltioista. Vuonna 1138 hän liittoutui Antiokian ja Bysantin keisarin Johannes II Komnenosin kanssa Aleppon kuvernööri Imad ad-Din Zengiä vastaan, mutta he eivät onnistuneet voittamaan tätä. Vuonna 1143 sekä Johannes II että Jerusalemin kuningas Fulk kuolivat, ja Joscelin jäi ilman vahvoja liittolaisia. Hän liittoutui Kara Aslanin kanssa ja johdatti suuren armeijan pohjoiseen auttaakseen muslimiliittolaistaan taistelussa Zengiä vastaan. Zengi kuitenkin yllätti Joscelinin kääntämällä hyökkäyksensä Edessaa vastaan ja valtasi heikosti miehitetyn kaupungin. Menetettyään pääkaupunkinsa Joscelin pakeni Turbesseliin.
Vain kaksi vuotta myöhemmin Zengi joutui orjansa murhaamaksi, ja Joscelin hyökkäsi Edessaan vallaten sen takaisin lokakuussa 1146. Hän ei kuitenkaan saanut apua muilta ristiretkivaltioilta ja menetti kaupungin marraskuussa Zengin pojalle Nur ad-Dinille. Vuonna 1150 Antiokiaan matkalla ollut Joscelin joutui roistojen vangiksi ja hänet myytiin Nur-ad-Dinille. Joscelin vietiin Aleppoon, missä hänet sokaistiin vihamielisen väkijoukon edessä. Hän vietti loput yhdeksän vuotta elämästään vankina ja kuoli Aleppon vankityrmässä vuonna 1159.
Joscelinin poika Joscelin III nimitettiin seuraavaksi Edessan kreiviksi, vaikka hän ei koskaan saanut haltuunsa muslimeille menetettyä kreivikuntaa.
| 0 | 1 | 2 |
| --- | --- | --- |
| Edeltäjä: Joscelin I | Edessan kreivi 1131–1150 | Seuraaja: Joscelin III |
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Joscelin II, Count of Edessa
José Lampra Cà

José Lampra Cà (s. 5. tammikuuta 1964) on guineabissaulainen roomalaiskatolinen piispa. Hänet vihki papiksi Bissaun hiippakuntaan Settimio Arturo Ferrazzetta 27. joulukuuta 1997. Hänet nimitettiin Bissaun vihkipiispaksi sekä Leptiminuksen titulaaripiispaksi 13. toukokuuta 2011, ja piispaksi vihkiminen seurasi 12. marraskuuta. Pääkonsekraattorina toimi José Câmnate na Bissign, jota avustivat Carlos Pedro Zilli ja Luis Mariano Montemayor.
Jessica Lee Keller

| Jessica Lee Keller> Henkilötiedot |
| --- | --- |
Koko nimi:  Jessica Lee Keller
Syntynyt: 30. joulukuuta 1992 (ikä 31)  Minneapolis, Minnesota, Yhdysvallat
Ammatti:  näyttelijä, koreografi
Näyttelijä
Taiteilijanimet:  Jessica Lee Keller
Aktiivisena:  2002–
Merkittävät roolit:  Lauren (Kohtalon valvojat) Struts (Teen Beach Movie) (Teen Beach 2)
Aiheesta muualla
IMDb 
Jessica Lee Keller (s. 30. joulukuuta 1992, Minnesota, Yhdysvallat) on yhdysvaltalainen näyttelijä, koreografi ja vaatesuunnittelija. Hän tuli tutuksi elokuvista Kohtalon valvojat (2011), Teen Beach Movie (2013) ja Teen Beach 2 (2015).
Nuoruus

Keller on ollut viisi vuotta jäsenenä newyorkilaisessa nykybaletti-ryhmässä Cedar Lake Contemporary Ballet Company. Hän opiskeli näyttelemistä losangelesilaisessa The Acting Corps -teatterikoulussa, sekä newyorkilaisessa The Barrow Groupin Off Broadway -näytelmäkoulussa.
Näyttelijänura

Keller aloitti näyttelijänuran esiintymällä mainoksissa. Hän on mainostanut mm. DieHardin pattereita, Virgin American halpalentoyhtiötä ja Microsoft Surface -tablettia. Vuonna 2002 hän toimi taustatanssijana elokuvassa Valepukujen mestari.
Ensimmäisen elokuvaroolin Keller sai vuonna 2011 elokuvassa Kohtalon valvojat, jossa hän esitti Laurenia, Elisen (Emily Blunt) parasta ystävää. Hänet tunnetaan parhaiten Struts-roolistaan Disney Channelin Teen Beach -elokuvista.
Vuonna 2012 hän osallistui yhdysvaltalaiseen Dancing with the Stars -tanssikilpailuun Derek Houghin parina.
Keller on vieraillut televisiosarjassa C.S.I., sekä websarjassa THE LXD.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huom. |
| --- | --- | --- | --- | --- |
| 2002 | Valepukujen mestari | The Master of Disguise | — | Taustatanssija |
| 2009 | The Unknowing | The Unknowing | — | Junamatkustaja |
| 2011 | Kohtalon valvojat | The Adjustment Bureau | Lauren |  |
| 2013 | When Brave Bird Saved | When Brave Bird Saved | Rosie | Lyhytelokuva |
| 2013 | A Conscious Mind | A Conscious Mind | Susan | Lyhytelokuva |
| 2013 | Teen Beach Movie | Teen Beach Movie | Struts | Disney Channelin elokuva |
| 2013 | A Love Complacent | A Love Complacent | — | Lyhytelokuva |
| 2015 | Teen Beach 2 | Teen Beach 2 | Struts | Disney Channelin elokuva |
| 2015 | Jem and the Holograms | Jem and the Holograms | omana itsenään | Taustatanssija |
| 2016 | Terror Birds | Terror Birds | Maddy Stern |  |
| 2016 | Suuri puhallus 2 | Now You See Me 2 | Jessica Keller | Taustatanssija |
| 2017 | It Happened One Valentine's | It Happened One Valentine's | Kendra |  |
Televisiosarjat
| Vuosi | Suomenkielinen nimi | Alkuperäinen nimi | Rooli | Huom. |
| 2012 | S2dio City | S2dio City | omana itsenään | Jakso: "The Bridge" |
| 2012 | C.S.I. | CSI: Crime Scene Investigation | Alison Bailey | Jakso: "It Was a Very Good Year" |
| 2013 | Schoooled | Schoooled | Veronica |  |
Webisode
| Vuosi | Alkuperäinen nimi | Alkuperäinen nimi | Rooli | Huom. |
| 2011 | The Legion of Extraordinary Dancers | The Legion of Extraordinary Dancers | Prin | 2 jaksoa |
Aiheesta muualla

Jessica Lee Keller Internet Movie Databasessa. (englanniksi)
José Luis Amezcua Melgoza

José Luis Amezcua Melgoza (s. 2. toukokuuta 1938) on meksikolainen roomalaiskatolinen piispa. Hänet vihittiin papiksi Zamoran hiippakuntaan 22. joulukuuta 1962 ja nimitettiin Campechen hiippakunnan johtoon 9. toukokuuta 1995. Piispaksi vihkiminen seurasi 21. kesäkuuta. Pääkonsekraattorina toimi Girolamo Prigione, jota avustivat Emilio Carlos Berlie Belaunzarán ja Carlos Suárez Cázares.
Amezcua Melgoza sai 9. kesäkuuta 2005 nimityksen Coliman piispaksi.
Judy Tyler

Judy Tyler
Judy Tyler (9. lokakuuta 1933 Milwaukee, Wisconsin, Yhdysvallat – 4. heinäkuuta 1957) oli yhdysvaltalainen näyttelijä. Hänen isänsä soitti Benny Goodmanin ja Paul Whitemanin kanssa, äiti oli tanssija.
Tyler ehti näytellä vain kolmessa elokuvassa ja neljässä televisio-ohjelmassa ennen kuolemaansa. Kotimatkalla ollut Tyler kuoli auto-onnettomuudessa. Mukana kohtalokkaaksi koituneella automatkalla oli hänen lisäkseen aviopuoliso. Tylerin suurimmaksi saavutukseksi jäi elokuvan Jailhouse Rock tähdittäminen yhdessä Elvis Presleyn kanssa.
Aiheesta muualla

Judy Tyler Internet Movie Databasessa. (englanniksi)
Judy Shalom Nir-Mozes

Judy Shalom Nir-Mozes 2005.
Judy Shalom Nir-Mozes (s. elokuu 1958 Ramat Gan, Israel) on israelilainen radio- ja tv-juontaja.
Shalom Nir-Mozes on herättänyt runsaasti paheksuntaa rasistisella someviestittelyllään. Shalom Nir-Mozes on sanonut, että palestiinalaiset ruokkivat lapsiaan vihalla Israelia vastaan ja että se on heillä perimässä. Kommenttinsa vuoksi hän joutui vetäytymään YK:n hyväntahdon lähettilään tehtävästä, johon hänet oli nimitetty vuonna 2012. Yhdysvaltojen presidentistä Barack Obamasta hän on sanonut: "Obama-kahvi on mustaa ja laihaa", mikä herätti laajaa paheksuntaa, ja hän oli pahoittelevinaan sitä.
Shalom Nir-Mozes kuuluu yhteen Israelin rikkaimmista suvuista, joka omistaa sanomalehti Yedioth Ahronothin. Hänen puolisonsa on Israelin entinen sisäministeri Silvan Shalom.
Aiheesta muualla

Kuvia tai muita tiedostoja aiheesta Judy Shalom Nir-Mozes Wikimedia Commonsissa
Judy Shalom Nir-Mozes Internet Movie Databasessa. (englanniksi)
José Lizares Estrada

José Lizares Estrada (s. 31. toukokuuta 1934 Tapalpa) on meksikolainen roomalaiskatolinen piispa. Hänet vihittiin papiksi 19. joulukuuta 1959 ja nimitettiin Ciudad Altamiranon hiippakunnan johtoon 4. maaliskuuta 1980. Piispaksi vihkiminen seurasi 29. huhtikuuta. Pääkonsekraattorina toimi Girolamo Prigione, jota avustivat Serafín Vásquez Elizalde ja Manuel Samaniego Barriga.
Lizares Estrada erosi tehtävistään Ciudad Altamiranon piispana 31. tammikuuta 1987. Hän sai 25. maaliskuuta 1987 uuden nimityksen Monterreyn arkkihiippakunnan vihkipiispaksi, jona hän toimi, kunnes jäi eläkkeelle 21. joulukuuta 2009.
José Luis Abajo

| Mitalit | Mitalit | Mitalit |  |
| --- | --- | --- | --- |
|  José Luis Abajo |  José Luis Abajo |  José Luis Abajo |  |
Maa:   Espanja
Miesten miekkailu
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | kalpa |  |
| MM-kilpailut  | MM-kilpailut  | MM-kilpailut  |  |
|  Hopeaa | Torino 2006 | joukkuekalpa |  |
|  Pronssia | Antalya 2009 | kalpa |  |
| EM-kilpailut  | EM-kilpailut  | EM-kilpailut  |  |
|  Hopeaa | Funchal 2000 | joukkuekalpa |  |
|  Hopeaa | Strasbourg 2014 | joukkuekalpa |  |
José Luis Abajo Gómez (s. 22. kesäkuuta 1978 Madrid, Espanja) on espanjalainen kalpamiekkailija. Hän edustaa Sala de Armas de Madrid -miekkailuseuraa.
Abajo kuului Espanjan hopeaa voittaneeseen joukkueeseen Torinon MM-kilpailuissa 2006. Vuoden 2008 kesäolympialaisissa Pekingissä hän saavutti henkilökohtaisen pronssin voitettuaan pronssiottelussa Unkarin Gábor Boczkón. Abajon mitali oli Espanjan olympiahistorian sadas.
Käännös suomeksi
José Antonio González

| José Antonio González |
| --- | --- |

Henkilötiedot
Koko nimi:  José Antonio González Linares
Syntynyt: 25. huhtikuuta 1945 (ikä 79)
Kansalaisuus:   Espanja
Pyöräilijä
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
1969–1975 1976–1978 1979:  Kas-Kaskol Kas-Campagnolo Teka
Suurimmat voitot
 Baskimaan ympäriajo 1972, 1975, 1977, 1978 Espanjan ympäriajo, 3 etappia Ranskan ympäriajo, etappi Espanjan maantiepyöräilymestaruus 1970 
 Tiedot päivitetty: 9. huhtikuuta 2008 
José Antonio González Linares (s. 25. huhtikuuta 1945 San Felices de Buelna) on entinen espanjalainen maantiepyöräilijä.
González kilpaili ammattilaisena vuosina 1969–1980. Hän voitti Baskimaan ympäriajon neljä kertaa, mikä on edelleen kilpailun ennätys. Hän voitti lisäksi etappeja Espanjan ja Ranskan ympäriajoissa sekä Espanjan maantiepyöräilymestaruuden.
Gonzálezin suoritus vuoden 1971 Espanjan ympäriajossa hylättiin dopingin takia.
Aiheesta muualla

José Antonio González Linares cyclingarchives.com-tietokannassa (englanniksi)
Juri Klen

| Juri Klen> Юрій Клен |
| --- | --- |

Henkilötiedot
Syntynyt: 4. lokakuuta 1891 Serbynivtsi, Podolia, Venäjän keisarikunta
Kuollut: 30. lokakuuta 1947 (56 vuotta) Augsburg, Saksa
Ammatti:  kirjailija, kääntäjä
Kirjailija
Tuotannon kieli: saksa, ukraina, venäjä
Kirjallinen suuntaus: uusklassismi
Aiheesta muualla
Löydä lisää kirjailijoitaKirjallisuuden teemasivulta
Juri Klen, oikea nimi Oswald Burghardt, (4. lokakuuta 1891 Serbynivtsi, Podolia – 30. lokakuuta 1947 Augsburg, Saksa) oli ukrainalainen prosaisti, runoilija, kirjallisuudentutkija ja kääntäjä.
Klen opiskeli Kiovan yliopistossa. Hän julkaisi valmistuttuaan 1915 venäjänkielisen tutkielman runotyylien analyyseistä. Hän oli taustaltaan saksalainen, ja hänet karkotettiin ensimmäisen maailmansodan aikana Pohjois-Venäjälle Arkangelin alueelle. Hän palasi lokakuun vallankumouksen jälkeen Ukrainaan, jossa hän työskenteli opettajana Baryšivkassa ja alkoi kirjoittaa runoja ukrainaksi. Klen oli epävirallisen viisihenkisen Neoklassikot-ryhmän jäsen. Hän julkaisi runoja vuodesta 1924 lähtien aikakausjulkaisuissa, mutta hänen päätyönsä oli saksan-, ranskan- ja englanninkielisen runouden kääntäminen ukrainaksi.
Klen onnistui muuttamaan 1931 Saksaan ja opetti slaavilaista kirjallisuutta Münsterin, Innsbruckin ja Prahan yliopistoissa. 1930-luvulla hän kirjoitti sekä saksaksi että ukrainaksi nimellä Yu. Klen. Vaikka hänen runonsa edustavat muodoltaan uusklassismia, niitä läpäisee uusromanttinen vire, joka heijastelee toisen maailmansodan myrskyisiä aikoja. Hänen uransa katkesi ennenaikaiseen kuolemaan, mutta hän ehti kuitenkin saada viimeistellyksi neljä osaa eeppistä runoelmaa Popil imperi (1946. suom. Imperiumien tuhkat) sekä muistelmat Neoklassikot-ryhmästä (1947).
Klen kirjoitti Leonid Mosendzin kanssa yhteisellä salanimellä Porfyri Horotak kirjallisia parodioita, jotka ilmestyivät 1947 nimellä Dyjabolitšni paraboly (suom. Pirullisia paraabeleja). Hän käänsi ukrainaksi William Shakespearen Hamletin ja Myrskyn, jotka ilmestyivät hänen kuolemansa jälkeen koottujen teosten julkaisussa Tvory (osat kahdesta neljään, 1957–1960; osa yksi sisältää lyriikkaa ja ilmestyi 1992). Hänen sisarensa J. Burghardt on julkaissut 1962 hänen elämästään ja työstään saksankielisen tutkimuksen Oswald Burghardt: Leben und Werke.
Juri Knorozov

| Juri Knorozov> Юрий Валентинович Кнорозов |
| --- | --- |

Henkilötiedot
Syntynyt: 19. marraskuuta 1922 Harkova, Ukrainan SNT, Neuvostoliitto
Kuollut: 31. maaliskuuta 1999 (76 vuotta) Pietari, Venäjä
Koulutus ja ura
Tutkinnot:  Moskovan yliopisto
Väitöstyön ohjaaja:  Sergei Aleksandrovitš Tokarev ja Sergei Tolstov
Instituutti:  Venäjän tiedeakatemian etnologian ja antropologian instituutti
Oppilaat:  Galina Jeršova, Margarita Albedil ja Irina Fjodorova
Tutkimusalue:  Kielitiede, antropologia
Palkinnot:  Neuvostoliiton valtionpalkinto
Aiheesta muualla

Juri Valentinovitš Knorozov (ven. Юрий Валентинович Кнорозов; 19. marraskuuta 1922 Harkova – 31. maaliskuuta 1999 Pietari) oli neuvostoliittolainen kielitieteilijä, epigraafikko ja etnografi, joka tunnetaan työstään mayojen kirjoitusjärjestelmän tulkitsemisessa.
Knorozov syntyi vuonna 1922 ukrainanvenäläiseen perheeseen. Hän pääsi 17-vuotiaana Moskovan yliopistoon, mutta opinnot keskeytyivät toisen maailmansodan takia. Rintamalta palaamisen jälkeen Knorozov jatkoi akateemista uraa mayahieroglyfien rakenteen tulkinnan parissa. Hän vertaili hieroglyfeja esimerkiksi japanin kirjoitusjärjestelmään ja esitti Sovjetskaja etnografija -lehdessä vuonna 1952, että hieroglyfit yhdistäisivät tavu-, ideografista ja foneettista kirjoitusta. Yhdysvaltalainen Eric Thompson kuitenkin vastusti hänen näkemyksiään. Knorozovin tutkimustulokset hyväksyttiinkin kylmän sodan aikaisissa länsimaissa vasta 1970-luvun lopulla.
Knorozov tutki myös Keski- ja Etelä-Aasian kulttuureja, rongorongo -kirjoitusjärjestelmää, egyptiläisiä hieroglyfejä ja Kuriilien saarten muinaisia asuinpaikkoja.
Juri Kaškarov

| Mitalit> Maa:   Neuvostoliitto.Miesten ampumahiihto. Olympialaiset  | Mitalit> Maa:   Neuvostoliitto.Miesten ampumahiihto. Olympialaiset  | Mitalit> Maa:   Neuvostoliitto.Miesten ampumahiihto. Olympialaiset  | Maa:   Neuvostoliitto> Miesten ampumahiihto. |
| --- | --- | --- | --- |
|  Kultaa | Sarajevo 1984 | viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Antholz 1983 | viesti |  |
|  Kultaa | Ruhpolding 1985 | 20 km |  |
|  Kultaa | Ruhpolding 1985 | viesti |  |
|  Kultaa | Oslo 1986 | viesti |  |
|  Kultaa | Feistritz 1989 | joukkuekilpailu |  |
|  Hopeaa | Lake Placid 1987 | viesti |  |
|  Hopeaa | Feistritz 1989 | viesti |  |
|  Hopeaa | Lahti 1991 | viesti |  |
|  Pronssia | Feistritz 1989 | 10 km |  |
Juri Fjodorovitš Kaškarov (ven. Юрий Фёдорович Кашкаров, s. 4. joulukuuta 1963 Hanti-Mansijsk) on venäläinen ampumahiihtäjä, joka aktiiviurallaan edusti Neuvostoliittoa.
Kaškarov hiihti toisen osuuden kultaa voittaneessa Neuvostoliiton 4 × 7,5 kilometrin viestijoukkueessa Sarajevon olympialaisissa 1984. 10 kilometrillä hän sijoittui kymmenenneksi ja Calgaryn olympialaisissa 1988 20 kilometrillä viidenneksi.
Kaškarov voitti maailmanmestaruuden 20 kilometrillä Ruhpoldingissa 1985, viestissä Antholzissa 1983, Ruhpoldingissa 1985 ja  Oslossa 1986 sekä joukkuekilpailussa Feistritzissä 1989. MM-hopeaa hän saavutti viestissä Lake Placidissa 1987, Feistritzissä 1989 ja Lahdessa 1991 sekä pronssia 10 kilometrillä 1989.
Kaškarov sijoittui maailmancupin kokonaiskilpailussa toiseksi kaudella 1984–1985. Hän voitti samalla kaudella 20 kilometrin maailmancupkilpailun Ruhpoldingissa ja kaudella 1986–1987 10 kilometrin kilpailun Canmoressa.
Kaškarov saavutti nuorten MM-kilpailuissa 1982 kultaa 15 kilometrillä, hopeaa viestissä ja pronssia 10 kilometrillä. Hän voitti Neuvostoliiton-mestaruuden 20 kilometrillä 1986 sekä 10 kilometrillä ja 25 kilometrin sotilaspartiohiihdossa 1987. Hän edusti seuratasolla Dynamo Jekaterinburgia. Aktiiviuransa jälkeen hän toimi ampumahiihtovalmentajana Moskovan Dynamossa.
Jukkasjärven kirkko

| Jukkasjärven kirkko |
| --- | --- |
 Jukkasjärven kirkko.
Sijainti:  Jukkasjärvi, Kiiruna, Ruotsi
Koordinaatit:  67°50′48″N, 20°37′17″E
Seurakunta:  Jukkasjärven seurakunta
Rakentamisvuosi:  vanhin osa 1608, kuori ja asehuone 1726, erillinen kellotapuli 1740-luvulla
Materiaali:  puu
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Jukkasjärven kirkko (ruots. Jukkasjärvi kyrka) on Ruotsin Lapissa Kiirunan kunnan Jukkasjärvellä oleva kirkkorakennus. Sen vanhin osa on rakennettu 1607–1608. Kirkko on tyypiltään tukipilarikirkko, joita on rakennettu melkein pelkästään Suomeen Pohjanmaalle ja vain jokunen muualle Suomeen ja Pohjois-Ruotsiin. Kirkkoja on säilynyt 11, joista Jukkasjärven kirkko on ainoana Ruotsissa, muut 10 ovat Suomessa. Tukipilarikirkkojen vilkkainta rakennusaikaa oli 1600-luku.
Jukkasjärven kirkon vanhin osa on valmistunut 1608. Vuonna 1726 valmistui kirkkoon laajennus, kun sitä jatkettiin molemmista päistä. Jatkoskohtiin tehtiin tukipilarit. Kirkon eteiseksi rakennettiin asehuone, toisessa päässä olevassa laajennusosassa on kuori ja sakaristo kuorin sivulla. Kirkon lehteri on rakennettu 1785. Muiden tukipilarikirkkojen tapaan kellotapuli on erillinen, se on valmistunut 1740-luvulla.
Sisätilat

Kirkon urut on tehnyt ruotsalainen Grönlunds Orgelbyggeri Luulajasta ja ne ovat vuodelta 1997. Uruissa on käytetty visakoivua, poronsarvea ja raakaparkittua nahkaa. Rekisteritappien koristeaiheet ovat saamelaisesta mytologiasta.
Alttaritaulu on ruotsalaisen kuvanveistäjän ja taidemaalarin Bror Hjorthin tiikkinen, kirkasvärinen korkokuva. Keskeisen Kristushahmon lisäksi alttaritaulussa on jylhään tunturimaisemaan sijoitettu Jukkasjärven kirkko sekä ihmishahmoina muun muassa saamelaisia sekä Lars Levi Laestadius. Triptyykki on vuodelta 1958 ja sen lahjoitti kirkon 350-vuotisjuhliin Luossavaara-Kiirunavaara Aktiebolag.
Aiheesta muualla

Kuvia tai muita tiedostoja aiheesta Jukkasjärven kirkko Wikimedia Commonsissa
Saarnastuoli, jonka takana näkyy tukipilari.